Eesti Sordiparanduse Selts
Eesti Sordiparanduse Selts oli aastatel 1919–1940 sordiaretuse, -valiku ja seemnekasvatuse temaatikaga tegelenud organisatsioon. Aastani 1922 kandis selts nime Eesti Sordiparanduse ja Seemnekasvatuse Edendamise Selts. Seltsi valduses olid Jõgeva sordiaretusjaam, Kehra aretusjaam (aastani 1925) ja Sangaste aretusjaam (1919. aastast kuni aastani 1938). Seltsi eestvõttel korraldati nt seemneviljanäitusi, kursusi ja viidi läbi seemnepõldude tunnustamist.